- FCU Craiova – Universitatea Craiova 1-2
- Mitriţă a marcat în derby-ul Băniei
- Fenomenul televiziunii în România: Chefi la cuțite. Noua generație. Din 18 Martie, Luni, Marți și Miercuri 20:30 pe Antena 1 și AntenaPLAY. Hai la masă, România!
Alexandru Mitriţă a transmis un mesaj clar, după ce a marcat în victoria din derby-ul Craiovei. Mijlocaşul a transmis că era multă presiune la echipa sa, şi victoria era necesară.
Universitatea Craiova a învins-o cu 2-1 pe FCU Craiova, în duelul din etapa a 30-a din Liga 1. Alexandru Mitriţă şi Ştefan Baiaram au marcat pentru trupa lui Petev, în timp ce Aurelian Chiţu a punctat pentru oltenii lui Adrian Mititelu.
Alexandru Mitriţă, mesaj clar după ce a marcat în victoria din derby-ul Craiovei
Alexandru Mitriţă s-a declarat bucuros, după golul marcat cu FCU Craiova. Acesta a recunoscut că echipa sa a prestat un joc modest în prima repriză, însă s-a revanşat în partea a doua a meciului.
Mijlocaşul a mai transmis că nu se gândeşte la titlu, fiind cu gândul doar la următorul meci, din prima etapă a play-off-ului, cu CFR Cluj.
"A doua repriză a fost foarte slabă, nu ne-a ieşit jocul, dar uşor-uşor ne-am revenit, după ce am marcat a fost alt meci. E o presiune, trebuia să câştigăm, chiar dacă nu am făcut prima repriză bună, am stat bine în teren şi ne-am revenit.
Ne simţim foarte bine şi în teren şi în afara trerenului, suntem ca doi fraţi (n.r. cu Nicuşor Bancu). Orice jucător se gândeşte la naţională, încerc să-mi fac treaba foarte bine.
Suntem aproape, nu ne gândim în avans. Luăm toate meciurile în parte, mergem la CFR…ne apropiem uşor uşor. Dar luăm fiecare meci în parte. A fost spectacol, le mulţumesc fanilor, ne-au susţinut din primul minut până în ultimul.
Suntem într-un moment în care ne dorim victoria în fiecare meci, asta e cel mai important", a declarat Alexandru Mitriţă, conform digisport.ro.
De asemenea, şi Nicuşor Bancu s-a declarat bucuros de victoria înregistrată de Universitatea Craiova, mărturisind că Ivaylo Petev a avut un discurs motivaţional la pauză, care i-a schimbat pe jucători.
"(N.r. Despre Alexandru Mitriţă) Ne căutăm unul pe altul, ne iese. E cel mai bun sezon al lui de când e aici. Îl felicit! Îmi pare rău pentru Screciu. Se gândeau că va rata chiar şi EURO, mâine va face un RMN, sperăm să fie bine. În prima repriză am suferit, a venit acel gol. Mister a avut un discurs motivaţional foarte bun la pauză, le mulţumim şi suporterilor.
Am jucat pentru noi şi pentru suporteri, ne bucurăm că ne-a ieşit, sunt bucuros.
S-a relansat campionatul, dar noi încă suntem departe. Suntem pe o pantă ascendentă, ne bucură aest lucru", a declarat şi Nicuşor Bancu.
FCU Craiova – Universitatea Craiova 1-2
Universitatea Craiova a întrecut duminică seara, în deplasare, scor 2-1, formaţia FCU Craiova, în ultima etapă a sezonului regular.
Prima ocazie importantă a partidei a aparţinut oaspeţilor, în minutul 28, când Robert Popa a respins şutul din careu al lui Baiaram. FCU Craiova a replicat cu ocazia lui Baeten din minutul 44 şi cu golul marcat în minutul 45+4. Bahassa a centrat de pe dreapta, Căpăţână a respins greşit şi Aurelian Chiţu a înscris. Echipa lui Petev a fost mai energică în partea secundă.
Baeten a scos de pe linia porţii la capul lui Baiaram, din minutul 50. Alexandru Mitriţă a egalat în minutul 70, când l-a lobat pe Robert Popa, pentru ca şapte minute mai târziu Baiaram să înscrie golul victoriei oaspeţilor. S-a încheiat 2-1 pentru CS Universitatea Craiova, care este pe locul 4, cu 49 de puncte, în timp ce FCU Craiova ocupă locul 13, cu 31 de puncte.